laion/Wikipedia-Exotic huggingface dataset:
איסוזו גיגה

איסוזו גיגה (ביפנית: いすゞ・ギガ, באנגלית: Isuzu Giga) היא סדרת משאיות כבדות, מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社), אשר מיוצרים משנת 1994. דגמי "איסוזו גיגה" מיוצרים במגוון הנעות (6x2, 6x4, 4x2, 6x4, 4x6, 8x4). ברוסיה דגמי "איסוזו גיגה" מיוצרים על ידי יצרנית הרכבים הכבדים "Sollers-Isuzu" (אנ'), בצ'ילה דגמי "איסוזו גיגה" מיוצרים על ידי "General Motors de Chile" (אנ'), בסין דגמי "איסוזו גיגה" מיוצרים על ידי "Qingling Motors" (אנ'), בווייטנאם דגמי "איסוזו גיגה" מיוצרים על ידי "Isuzu Vietnam" (אנ'), באינדונזיה דגמי "איסוזו גיגה" מיוצרים על ידי "Isuzu Astra Motor Indonesia" (אנ'), במלזיה דגמי "איסוזו גיגה" מיוצרים על ידי "Isuzu Malaysia" (אנ'), בניגריה דגמי "איסוזו גיגה" מיוצרים על ידי "Yachiyo Isuzu Nigeria". דור ראשון - יוצר בין השנים 1994–2016 דור שני - מיוצר משנת 2016 Comfort (סדרת "C") Economic (סדרת "E") סדרת "C" CVR (4×2) CXM (6×2) CYM (6×2) - משקל כולל 20 טון CYL (6×2) - משקל כולל 20 טון (CXG (6×2 - עם 2 סרנים קדמיים CXE (6×2) - עם 2 סרנים קדמיים (CYG (6×2 - עם 2 סרנים קדמיים, משקל כולל 20 טון (CYE (6×2 - עם 2 סרנים קדמיים, משקל כולל 20 טון CYZ (6×4) - משקל כולל 20 טון CYY (6×4) - משקל כולל 20 טון (CVZ 6×4) - משקל כולל 18 טון CXZ-J (6×4) CYZ-J (6×4) - משקל כולל 20 טון CYY-J (6×4) - משקל כולל 20 טון CXH (8×4) (CYH 8×4 - משקל כולל 20 טון CYJ ( 8×4 - משקל כולל 20 טון סדרת "E" EXR (4×2) EXD (4×2) EXZ (6×4) EXY (6×4) איסוזו גיגה דגם "CYJ460R" איסוזו גיגה איסוזו גיגה - מכלית איסוזו גיגה, דור ראשון - כבאית איסוזו גיגה - כבאית איסוזו גיגה, דור שני איסוזו גיגה, דור ראשון איסוזו גיגה - מבט לתא הנהג איסוזו גיגה איסוזו גיגה - מכלית איסוזו גיגה, דור שני איסוזו איסוזו 810 מדיה וקבצים בנושא איסוזו גיגה בוויקישיתוף איסוזו גיגה, סרטון באתר יוטיוב איסוזו גיגה, סרטון באתר יוטיוב איסוזו גיגה, סרטון באתר יוטיוב "איסוזו גיגה", מנוע 14,250 סמ"ק כולל תמונות itplusjapan.co.jp/japanese-used-isuzu-giga-truck מדגמי חברת איסוזו ranker.com/list/full-list-of-isuzu-models "איסוזו גיגה" calisuzu.co.nz/new-trucks/giga-series "איסוזו גיגה" jikotrading.jp "איסוזו גיגה" דגם 6x4 autoregion.com.ua/product/isuzu-giga-6x4 היצרנית Sollers-Isuzu אתר Sollers-Isuzu שברולט צ'ילה web.archive.org/web/20130516000032 סין: Qingling Motors isuzu.co.jp/world/investor/fact/overseas וייטנאם: Isuzu Vietnam isuzu-vietnam.com אינדונזיה Isuzu Astra Motor Indonesia אתר Isuzu Astra Motor Indonesia מלזיה: Isuzu Malaysia אתר Isuzu Malaysia ניגריה: Yachiyo Isuzu Nigeria אתר konceptautos.com/isuzu
האצטדיון העירוני דימונה

האצטדיון העירוני דימונה הוא אצטדיון כדורגל הממוקם בדימונה ומשמש כמגרש הביתי של קבוצות מועדון ספורט דימונה ומכבי דימונה. האצטדיון ממוקם בסמוך לפארק בן-גוריון בצפון העיר ומכיל 1,140 מקומות ישיבה ביציע אחד שמתחתיו חדרי הלבשה, חדר שופטים וחדרי שירות נוספים. האצטדיון הוקם בשנת 1970 ושימש את קבוצת הכדורגל של הפועל דימונה עד לשנת 2003. מסביב לכר הדשא קיים מסלול ריצה ישן היוצר זווית צפייה מרוחקת במשחקי הכדורגל. היציע מורכב מארבעה גושים. גוש ב' וגוש ג' במרכז ומכילים 450 מקומות כל אחד. גוש א' וגוש ד' בצדדים ומכילים 120 מקומות כל אחד. בשנת 2016 עבר האצטדיון סבב שיפוצים שכלל הסרת הגדרות בקדמת היציע, התקנת כיסאות וחידוש חדרי ההלבשה. בתחילת עונת 2019–2020 שודרגה תאורת האצטדיון והותאמה לאירוח משחקי ערב. לצד האצטדיון הקימה העירייה מגרש סינתטי לאימונים ומשחקי נוער עם יציע לכ-500 צופים בעלות של כ-17 מיליון שקלים, שנחנך באוקטובר 2020. בתכנון העתידי של העירייה הקמת אצטדיון חדש לעיר. על פי אומדן עלות האצטדיון החדש תהיה כ-90 מיליון שקלים והוא אמור להכיל כ-6000 מקומות. בסוף 2017 אף פורסם שעל פי התכנון האצטדיון החדש ייקרא ע"ש כדורגלן העבר יליד העיר יוסי בניון. היציע המרכזי בזמן משחק כניסה ראשית ערך זה הוא קצרמר בנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
בנק קומרסיאל דה פלסטין

בנק קומרסיאל דה פלסטין היה בנק, שפעל בארץ ישראל בין השנים 1909 ל-1920. הבנק נחשב כבנק הלאומי של ערביי ארץ ישראל. הבנק הוקם בירושלים. יו"ר הנהלת הבנק היה איסמאעיל ביי אל חוסייני, מוסלמי על פי דתו, ונוהל בידי סלים ביי איוב, נוצרי על פי דתו. חברת אפ"ק בראשות זלמן דוד ליבונטין השקיעה עד כדי מחצית מהונו של הבנק. בדרך זו חשב ליבונטין להתגבר על המגבלות המשפטיות שמנעו מיהודים לקנות אדמות, ולהשתתף במיזמים כלכליים. לבנק מונה סגן מנהל, יצחק די-אבילא, עובד אפ"ק, כמעט עד סגירתו. ואכן הבנק רכש קרקעות באזור רצועת עזה, שלאחר מכן הועברו לידי אפ"ק, אולם מאוחר יותר משכה אפ"ק את ידה מהעניין. לבנק הייתה חברת בת שביצעה עבודות ציבוריות כפריסת חשמל, הנחת קווי מים וביוב. יהודה ברלב ומיכה אבני (עורך:איתמר לוין), ערך נקוב - התפתחות הבנקאות בישראל בראי תעודות של ניירות ערך מאוסף ברלב, חמו"ל, 2013 יובל אליצור בספרו הבנקאים, סיפורה של הרפתקאה, הוצאת דומינו, 1984, עמ' 33 טוען שב-1911. דוד תדהר (עורך), "יצחק די-אבילא", באנציקלופדיה לחלוצי הישוב ובוניו, כרך יח (1969), עמ' 5588 מיכאל אסף, היחסים בין ערבים ויהודים בא"י (1860-1948), הוצאת דביר, 1970, עמ' 62
סילבי וראייט

סילבי וראייט (באסטונית: Silvi Vrait;‏ 28 באפריל 1951 – 28 ביוני 2013) הייתה זמרת אסטונית. וראייט נולדה בעיירה במחוז האריו, בהיותה תלמידה בבית ספר היא למדה נגינה על פסנתר, אחרי כן היא למדה פילולוגיה אנגלית באוניברסיטת טרטו. היא לימדה אנגלית בבית ספר ולאחר מכן עסקה בהדרכה קולית בבית ספר למוזיקה. ב-1972 הופיעה לראשונה כזמרת בטלוויזיה, מ-1976 ועד 1983 הופיעה בתיאטרון בטרטו. בסוף שנות ה-80 הייתה דמות פעילה באירועי "מהפכת הזמר" (אנ') שהובילו לעצמאותן של המדינות הבלטיות. היא לקחה חלק במגוון מחזות זמר ומופעי אופרה וביניהם פורגי ובס, קברט, המלך ואני, שיקגו וצלילי המוזיקה. הייתה לראשונה לייצג את אסטוניה באירוויזיון באירוויזיון 1994 עם השיר "Nagu merelaine", והיא זכתה במקום ה-24 והלפני אחרון עם שתי נקודות בלבד. בשנת 2013 אושפזה וראייט עם גידול מוחי שבעקבותיו נפטרה ב-28 ביוני 2013, בגיל 62. היא הותירה אחריה בן. מדיה וקבצים בנושא סילבי וראייט בוויקישיתוף סילבי וראייט, במסד הנתונים הקולנועיים IMDb (באנגלית) סילבי וראייט, באתר MusicBrainz (באנגלית) סילבי וראייט, באתר Discogs (באנגלית) Suri lauljanna Silvi Vrait | Elu, elu.ohtuleht.ee, ‏28 ביוני 2013 (באסטונית)
מרגרט ברגר

מרגרט ברגר (בנורווגית: Margaret Berger; נולדה ב-11 באוקטובר 1985) היא זמרת נורווגית. ברגר נולדה בטרונדהיים וגדלה בעיר היטרה, היא שרה במקהלה של גוספל ובגיל שתים עשרה החלה לכתוב שירים, היא גם למדה מוזיקה בבית ספר התיכון שלה. היא הייתה חברה בלהקה מקומית שם גם הופיעו לראשונה שירים שכתבה. ב-2004 השתתפה ב-"Idol", הגרסה הנורווגית של אמריקן איידול, שם הגיעה למקום השני. בסוף אותה שנה יצא האלבום הראשון שלה "Chameleon" שהכיל שירים במספר סגנונות מוזיקליים. ב-2006 יצא האלבום השני שלה "Pretty Scary Silver Fairy" שקיבל ביקורות חיוביות. ב-2008 החלה לעבוד בערוץ הרדיו "NRK P3". ב-2011 הוציאה את הסינגל "In a Box". היא ייצגה את נורווגיה באירוויזיון 2013 שנערך בשוודיה, עם השיר "I Feed You My Love" עלתה לגמר ובגמר הייתה במקום הרביעי. מדיה וקבצים בנושא מרגרט ברגר בוויקישיתוף אתר האינטרנט הרשמי של מרגרט ברגר מרגרט ברגר, סרטונים בערוץ היוטיוב מרגרט ברגר, במסד הנתונים הקולנועיים IMDb (באנגלית) מרגרט ברגר, באתר אפל מיוזיק (באנגלית) מרגרט ברגר, באתר ספוטיפיי מרגרט ברגר, באתר סאונדקלאוד (באנגלית) מרגרט ברגר, באתר Last.fm (באנגלית) מרגרט ברגר, באתר AllMusic (באנגלית) מרגרט ברגר, באתר MusicBrainz (באנגלית) מרגרט ברגר, באתר דיזר מרגרט ברגר, באתר Yandex.Music (ברוסית) מרגרט ברגר, באתר Discogs (באנגלית) מרגרט ברגר, באתר Songkick (באנגלית) מרגרט ברגר, באתר Genius מרגרט ברגר, באתר SecondHandSongs
בריאנה ויליאמס

בריאנה ויליאמס (באנגלית: Briana Williams; נולדה ב-21 במרץ 2002) היא אתלטית אמריקאית-ג'מייקנית, אלופת העולם עד גיל 20 בריצת 100 מטר ובריצת 200 מטר. ויליאמס נולדה וגדלה בפלורידה, בת לאב מפילדלפיה ואם מג'מייקה. משנת 2015 היא מתאמנת בהדרכתו של אטו בולדון. באליפות העולם עד גיל 20 שהתקיימה ב-2018 בטמפרה זכתה במדליית זהב בריצת 100 מטר בתוצאה של 11.16 שניות ובריצת 200 מטר בשיא אליפות של 22.50 שניות. באולימפיאדת טוקיו זכתה במדליית זהב עם נבחרת השליחות של ג'מייקה בריצת 4X100 מטר, עם שיא לאומי חדש של 41.02 שניות. באליפות העולם באתלטיקה באולם 2022 סיימה חמישית בריצת 60 מטר בשיא אישי של 7.04 שניות. ריצת 100 מטר: 10.94 שניות, יוני 2022 ריצת 200 מטר: 22.50 שניות, יולי 2018 ריצת 60 מטר: 7.04 שניות, מרץ 2022 מדיה וקבצים בנושא בריאנה ויליאמס בוויקישיתוף בריאנה ויליאמס, באתר olympedia.org בריאנה ויליאמס, באתר התאחדות האתלטיקה הבין-לאומית Teenage Sprint Star Briana Williams Signs With Nike
יוסל'ה, איך זה קרה?

יוסל'ה, איך זה קרה? הוא סרט קולנוע ישראלי משנת 1989, בבימויו של טל רון לפי תסריט שכתבו נפתלי אלטר וישראל ויסלר (פּוּצ'וּ), על פי ספר בשם זה מאת ישראל ויסלר. העלילה מתרחשת בשנת 1949, צעירים שהשתחררו מהמלחמה, מקימים קיבוץ משלט ליד ים המלח. אהבות ומריבות גדושות בהורמונים מתרחשות ביניהם עד לסוף הטוב של שלוש חתונות. פסקול המוזיקה הוא של להקת הנח"ל, רן ונמה ושלישיית אדלר. שיר הנושא "נעמה" מושר בפי גרי אקשטיין למילותיו של ישראל ויסלר וללחנו של נפתלי אלטר. הסרט צולם בקיבוץ מצפה שלם ומצוקי דרגות וכן בנתיב הל"ה, שם היה ויסלר בין מקימי הקיבוץ. הספר והסרט מבוססים על חוויותיו בתקופה ההיא. הסרט הוא למעשה המשך לסרט "חבורה שכזאת" משנת 1962. יוסק'ה (יהונדב פרלמן) הנהג של הקיבוץ, מעלה בדרך טרמפיסטית בשם תמי (אביגיל אריאלי). היא מכירה את יוסק'ה מההכשרה בנען וכעת רוצה להצטרף לקיבוץ הצעיר ולגור בחדרו. ליוסק'ה יש כבר חברה בשם שולה (שירי חבקין) אך הוא מעדיף את תמי עליה. מזכיר הקיבוץ הוא יורם (דב נבון) ועליו לפתור את כל הבעיות בין החברים. זיוה (אסנת עופר) אינה רוצה לשמור עם יוסי (צבי קורמן) כי אינו מתייחס אליה, אך יורם אומר לה שיוסי אמר לו שהוא אוהב אותה וכך מתחיל "רומן" בין זיוה ליוסי כשזיוה היא הפעילה בו. יוסל'ה (איל נחמיאס) מאוהב בנעמה (עליזה אברג'יל) אך היא לא נענית לו. יורם מנצל את ההזדמנות ומנהל אתה יחסים. יוסל'ה הנפגע עוזב את הקיבוץ. לייזר (ניר חן) מאוהב באורק'ה (נוגה פז). לקיבוץ מגיעה חוה (זוהר זמיר) שעזבה את משפחתה ורוצה לחיות בקיבוץ. עד מהרה מתברר שהיא "המזרן של גברי הקיבוץ". כשהיא מבקשת להתקבל כחברה מזמנת חסידה (חן רוזנטל) האידאולוגית של הקיבוץ, ישיבת חברים, מדברת על עקרונות הקיבוץ ועל התנגדותה לקבלת חוה לקיבוץ בגלל התנהגותה ובהצבעה מצביעים נגד קבלתה. לבסוף נערכות שלוש חתונות - יוסק'ה ושולה, לייזר ואורק'ה, יוסי וזיוה. יוסל'ה מגיע לחתונות פוגש שם את נעמה ואז היא מבינה שהיא אוהבת אותו ומתחיל רומן חדש. "יוסל'ה, איך זה קרה?", במסד הנתונים הקולנועיים IMDb (באנגלית) "יוסל'ה, איך זה קרה?", באתר ספר הקולנוע הישראלי "יוסל'ה, איך זה קרה?", באתר אידיבי "יוסל'ה, איך זה קרה?", במסד הנתונים הקולנועיים KinoPoisk (ברוסית) יוסל'ה, איך זה קרה?, במיזם "אישים" לתיעוד היצירה הישראלית נעמה בביצוע גרי אקשטיין, באתר יוטיוב
מישל בליין

מישל בליין (בצרפתית: Michel Blain) היה כומר קתולי צרפתי, מחסידי אומות העולם, שהחביא והציל יהודים במלחמת העולם השנייה. מישל בליין כיהן ככומר בכנסיית נוטרדאם בעיר ניס שבצרפת. בנוסף לתפקידו בכנסייה, שימש כאיש דת בבית ספר לבנים על שם 'דון בוסקו',שהיה בסמוך לכנסייה. בראש בית הספר עמד האב וינסנט סמיוני, שהיה אחד מחסידיו של דון בוסקו. בזמן מלחמת העולם השנייה, התקבלו לבית הספר 12 תלמידים יהודים. האב בליין דאג להעניק להם שמות אריים ותעודות טבילה מזויפות שזייף בעצמו. באביב 1944, שני חיילים מהמליציה הצרפתית, לבושים בבגדים אזרחיים, פשטו על בית הספר וחיפשו אחר יהודים. הם עברו תלמיד תלמיד וביקשו מכל אחד מהם להתלוות אליהם לשירותים על מנת לבדוק אם הוא נימול. האב סמיוני הצליח להבריח את התלמידים היהודים מבעוד מועד אל האב בליין, שחיכה להם בכנסייה הסמוכה. האב בליין עזר לתלמידים להסתתר בקריפטה העצומה שמתחת לקומה הראשית של הכנסייה. שני החיילים הנחושים למצוא יהודים, הגיעו אל הכנסייה שם הוסתרו הילדים ותחקרו את האב בליין. אך הם יצאו בידיים ריקות ועזבו את המקום. ב-29 במרץ 1999, הוכר האב מישל בליין על ידי יד ושם כחסיד אומות העולם בטקס שהתקיים בפריז. שמו נחקק בקיר הכבוד בגן חסידי האומות העולם בירושלים. בקריפטה בה הוסתרו הילדים היהודים בכנסיית נוטרדאם בניס, הונחה אבן ציון ועליה הכתובת "בקריפטה זו [...] ילדים יהודים ומבוגרים זכו למקלט בזכות האבות מישל בליין ווינסטנט סמיוני". Justes parmi les nations, Collège, LGT, LP, CFA Don Bosco - Nice Blain Michel, Yad Vashem
איזה יום טוב

איזה יום טוב הוא סינגל שהוקלט על ידי המוזיקאי הישראלי עידן רייכל בשיתוף הזמרת הישראלית נסרין קדרי. השיר יצא לאור ב-12 בפברואר 2020, כסינגל שלא מתוך אלבום, על ידי חברת התקליטים הליקון. השיר נכתב על ידי עידן רייכל ותמר יהלומי, הולחן על ידי רייכל והופק על ידי רייכל וגלעד שמואלי, שותפו להפקות המוזיקליות של הפרויקט של עידן רייכל. הסינגל יצא כ-5 שנים לאחר הוצאת הסינגל הקודם של הפרויקט של עידן רייכל, "Petit Roi", שיצא לאור ב-2014. בסמוך לצאתו כסינגל, הועלה השיר לרשת הזרמת המדיה ספוטיפיי. הסינגל עצמו סוקר על ידי יוסי חרסונסקי, שציין את השיר בחיוב והעניק לו ארבעה כוכבי זהב וחצי מתוך חמישה. הווידאו קליפ הנלווה שצולם לשיר, בוים על ידי אלעד ויסמן הועלה לערוץ היוטיוב של עידן רייכל ב-12 בפברואר 2020, בסמוך לצאת הסינגל. סרטון השיר "איזה יום טוב" באתר יוטיוב מידע על השיר "איזה יום טוב" באתר ספוטיפיי חדשות כיפה, ‏שיתוף פעולה ראשון: עידן רייכל ונסרין קדרי בשיר חדש, באתר כיפה, 12 בפברואר, 2020 9:48 דודי פטימר, ‏ביצוע גרוע וחסר רגש שאפילו עידן רייכל לא מציל: מה עובר על נסרין?, באתר מעריב אונליין, 12 בפברואר 2020 רן בוקר, אחרי חמש שנים: שיר חדש לפרויקט של עידן רייכל - עם נסרין קדרי, 12 בפברואר 2020 הפרויקט של עידן רייכל עם נסרין קדרי – איזה יום טוב | | Helicon Music, באתר הליקון, ‏2020-02-12 הפרויקט של עידן רייכל ונסרין – איזה יום טוב, באתר ‏מאקו‏, 12 בפברואר 2020 אחרי חמש שנים: שיר חדש לפרויקט של עידן רייכל - עם נסרין קדרי, באתר ynet, 12 בפברואר 2020 איזה יום טוב (Eizeh Yom Tov), נבדק ב-2020-02-12 יוסי חרסונסקי, הפרויקט של עידן רייכל עם נסרין קדרי, איזה יום טוב, באתר יוסמיוסיק The Idan Raichel Project with Nasrin Kadri - הפרויקט של עידן רייכל עם נסרין קדרי - איזה יום טוב, נבדק ב-2020-02-12
אופק (סדרת טלוויזיה)

אופק (ברוסית: Горизо́нт) היא סדרת דרמה ומתח רוסית בהפקת "Premier Studios" עבור שירות הסטרימינג "Premier" של רשת THT. זו סדרה פוסט אפוקליפטית בבימויו של אולג טרופים המגוללת את סיפורם של בני נוער בחיים מתחת לאדמה ברוסיה שאחרי אסון שחיסל כמעט את האנושות. נגיף קטלני ולא ידוע פורץ במדינה. הוא משמיד אנשים ומתפשט במהירות ומדביק אדם אחד אחרי השני תוך דקות ספורות. רק קבוצה קטנה מצליחה לשרוד. היא מסתתרת בבונקר מיוחד יחד עם כוחות הצבא, בראשות אלוף-משנה מהמודיעין הצבאי. מסתבר שבמשך שלוש שנים של שהות במחתרת, מדענים העובדים בתעשייה הביטחונית עושים הכל כדי לפתח חיסון מציל חיים שיכול לרפא את המחלה הקטלנית. אי אפשר לשבת ללא הפסקה בכלא מאולץ, מכיוון שעליהם לחדש אספקת מזון ותרופות והניצולים עושים גיחות על פני השטח ועם הזמן מגלים שלא הכל הוא כפי שסיפרו עליהם על העולם שלמעלה. איליה מלאנין אירינה סטרשנבאום אלכסיי קראבצ'נקו פיודור ורונצוב פיליפ אבדייב ואן שן איוואן מקארביץ' איליה קיפורנקו מרינה קונדראטייבה אלה מלקובה יורי קלימוב ולנטין סאמוחין ולרי סקליארוב אולג דולנין אתר האינטרנט הרשמי של אופק (ברוסית) "אופק", במסד הנתונים הקולנועיים KinoPoisk (ברוסית) קדימון הסדרה ביוטיוב (ברוסית) ערך זה הוא קצרמר בנושא רוסיה ובנושא טלוויזיה. אתם מוזמנים לתרום לוויקיפדיה ולהרחיב אותו.
פנדה מיקרוטה

פנדה מיקרוטה (שם מדעי: Ailuropoda microta) היא מין של יונק נכחד ממשפחת הדוביים ומהסוג פנדה, בו כלול בימינו רק המין פנדה ענקית. פנדה מיקרוטה חיה מסוף הפליוקן ועד לתחילת הפליסטוקן בסין הפרהיסטורית ונחשבת לקדומה מכל מיני הפנדות. ממצאיה התגלו בגואנגשי בדרום סין כממצא מלפני שני מיליון שנה במערה מאבן גיר, ובה גולגולת קטנה שהזכירה בצורתה גולגולת של פנדה ענקית, אך הגיעה לחצי מהגודל וכן מספר עצמות קרובות. המין הוגדר ב-1962 בידי החוקר פיי וונג'ונג (אנ'). פנדה מיקרוטה הגיעה לאורך של מטר אחד ולמשקל 45 קילוגרם בממוצע, קטנה בהרבה מהפנדה המודרנית, המגיעה לאורך 1.5 מטר ולמשקל של 75 עד 165 קילוגרם. היא הייתה בעלת זנב בולט יותר מזה של הפנדה הענקית וייתכן שהייתה בעלת פרווה בגוון דומה. מבנה השיניים שלה שהיו בעלי סימני שחיקה ייחודיים המוכיחים שניזונה, כמו קרובתה, בעיקר מחזרן. מחישוב זה נראה שאבות הפנדה נפרדו משאר הדובים לפני שלושה מיליון שנה בקירוב. מדיה וקבצים בנושא פנדה מיקרוטה בוויקישיתוף פנדה מיקרוטה, באתר GBIF (באנגלית)
מאלון דיקרסון

מאלון דיקרסון (באנגלית: Mahlon Dickerson;‏ 17 באפריל 1770 – 5 באוקטובר 1853) היה שופט בית המשפט העליון של ניו ג'רזי, מושל ניו ג'רזי, חבר הסנאט של ארצות הברית, מזכיר הצי של ארצות הברית ושופט בית המשפט המחוזי של ניו ג'רזי. מאלון דיקרסון נולד ב-17 באפריל 1770 בהנובר נק שבפרובינציית ניו ג'רזי. הוא התחנך על ידי מורים פרטיים, ב-1789 הוא קיבל תואר ראשון מקולג' ניו ג'רזי (כיום אוניברסיטת פרינסטון) וב-1793 השתלם במשפטים. הוא התקבל ללשכת עורכי הדין, ובשנים 1793–1794 הוא עסק בעריכת דין פרטית במוריסטאון, ניו ג'רזי. הוא שירת כטוראי במיליציה של ניו ג'רזי ברגימנט הפרשים במהלך מרד הוויסקי ב-1794. לאחר מכן שב לעיסוקו בעריכת דין במוריסטאון עד 1796, ובשנת 1797 הוא המשיך לעסוק בכך בפילדלפיה עד שנת 1810. בין השנים 1810–1853 עסק בייצור ברזל במחוז מוריס שבניו ג'רזי. בין השנים 1808–1810 הוא שימש כשופט עירוני בפילדלפיה וב-1799 היה חבר במועצת העיר פילדלפיה. ב-1802 היה המפקח על פשיטות הרגל של מדינת פנסילבניה. בין השנים 1811–1813 הוא היה חבר באספה הכללית של ניו ג'רזי ולאחר מכן ועד 1815 כיהן כשופט בבית המשפט העליון של ניו ג'רזי. בין השנים 1813–1814 הוא שימש אחראי על עריכת ופרסום פסקי הדין של בית המשפט העליון של ניו ג'רזי. בשנת 1815 הוא נבחר לתפקיד מושל ניו ג'רזי וכיהן בתפקיד זה עד 1817. ב-1816 נבחר דיקרסון מטעם המפלגה הדמוקרטית-רפובליקנית לייצג את מדינתו כסנאטור. הוא החל לשרת בסנאט מה-4 במרץ 1817, נבחר מחדש ב-1823 וכיהן עד שהתפטר ב-30 בינואר 1829. הוא מיד נבחר מחדש כדי להחליף את הסנאטור אפרים בייטמן שהתפטר, והמשיך לכהן עד ה-3 במרץ 1833. הוא היה יושב ראש הוועדה האחראית על ספריית הקונגרס ויושב ראש וועדת המסחר והתעשייה של הסנאט. ב-1833 היה דיקרסון סגן נשיא המועצה המחוקקת של ניו ג'רזי (הבית עליון של המדינה). ב-1834 הוא דחה הצעה למשרת שגריר ארצות הברית ברוסיה. באותה שנה מונה על ידי הנשיא אנדרו ג'קסון למשרת מזכיר הצי של ארצות הברית ובתפקיד זה המשיך לשרת בממשלו של הנשיא הבא, מרטין ואן ביורן, עד יוני 1838. ב-14 ביולי 1840 הוצגה מועמדותו של דיקרסון על ידי הנשיא ואן ביורן למשרת שופט בבית המשפט המחוזי של ניו ג'רזי במקומו של השופט ויליאם רוסל. ב-21 ביולי אושר מינויו על ידי הסנאט של ארצות הברית והוא כיהן בתפקיד זה עד שהתפטר ב-16 בפברואר 1841. ב-1844 הוא השתתף בוועידת החוקה של ניו ג'רזי. מאלון דיקרסון נפטר ב-5 באוקטובר 1853 בסקסנה שבמחוז מוריס, ניו ג'רזי. הוא נטמן בבית הקברות הפרסביטריאני שבעיירה. על שמו נקראה שמורת טבע במחוז מוריס. מדיה וקבצים בנושא מאלון דיקרסון בוויקישיתוף מאלון דיקרסון, באתר המדריך הביוגרפי של הקונגרס של ארצות הברית (באנגלית) מאלון דיקרסון במדריך הביוגרפי של השופטים הפדרליים (באנגלית) ביוגרפיה של מאלון דיקרסון בספריית המדינה של ניו ג'רזי (באנגלית) מאלון דיקרסון, באתר "Find a Grave" (באנגלית) "Morris County Park Commission Mahlon Dickerson Reservation". web.archive.org. June 26, 2015.
פנדה (סוג)

פנדה (שם מדעי: Ailuropoda; מילולית: "רגל חתול") היא סוג של יונקים מתת-משפחת האיילורופודים שבמשפחת הדוביים, בה מצוי כיום רק מין אחד – פנדה ענקית (Ailuropoda melanoleuca). על אף השם הקרוב, משתייכת הפנדה האדומה למשפחה עצמאית. הפנדה היא דוב קטן יחסית בגודל של מטר וחצי בממוצע ומשקל של 75 עד 160 קילוגרם. בעבר היו מינים קטנים בהרבה כמו פנדה מיקרוטה שהגיע עד לאורך מטר ומשקל של 45 קילוגרם. עם זאת הם בעלי מאפיינים משותפים דומים כמו מבנה הגולגולת הדק יחסית לדובים והכפות בעלות האגודל הנצמד בעל הטפרים החדות. הפנדות התפתחו החל מהפליוקן, לפני שלושה מיליון שנה, והתמחו באכילה צמחונית של צמחי חִזרן. החִזרן צומח בעיקר באזורים הרריים בעולם, בעיקר ברפובליקה העממית של סין ובה מצויות הפנדות בימינו. תזונה זו הביאה את הפנדה למצב סיכון גבוה, עקב הסתמכות על מזון אחד שנפגע מכריתת יערות בסין. פנדה בקוני (Ailuropoda baconi) – נכחדה Ailuropoda fovealis – נכחדה פנדה ענקית (Ailuropoda melanoleuca) פנדה מיקרוטה (Ailuropoda microta) – נכחדה Ailuropoda minor – נכחדה Ailuropoda wulingshanensis – נכחדה מדיה וקבצים בנושא פנדה בוויקישיתוף פנדה, באתר ITIS (באנגלית) פנדה, באתר NCBI (באנגלית) פנדה, באתר Animal Diversity Web (באנגלית) פנדה, באתר האנציקלופדיה של החיים (באנגלית) פנדה, באתר GBIF (באנגלית) גדעון לב, הפנדה התגלתה כמומחית לא צפויה להסוואה, באתר הארץ, 28 באוקטובר 2021
פונקציית תטא

במתמטיקה, פונקציות תטא הן פונקציות מיוחדות (אנ') עם מספר משתנים מרוכבים. הן נדבך חשוב בתחומים רבים, כולל התאוריות Abelian varieties ו moduli spaces של תבניות ריבועיות. הן יושמו גם בתאוריית סוליטון. כאשר מוכללות לאלגברה גרסמנית (Grassmann algebra), הן מופיעות גם בתורת השדות הקוונטית. הצורה הנפוצה ביותר של פונקציית תטא היא זו צורתה תאוריה של פונקציות אליפטיות. ביחס לאחד המשתנים המרוכבים (בדרך כלל מסומן באות z), לפונקציה תטא תכונה המבטאת את התנהגותה ביחס לתוספת בפונקציה האליפטית הרלוונטית, והופכת אותה לפונקציה קואדרו-פריודית. באופן מופשט זה נובע מתנאי "line bundle" של דעיכה. Abramowitz, Milton; Stegun, Irene A. (1964). Handbook of Mathematical Functions. New York: Dover Publications. sec. 16.27ff. ISBN 978-0-486-61272-0. Akhiezer, Naum Illyich (1990) [1970]. Elements of the Theory of Elliptic Functions. AMS Translations of Mathematical Monographs. Vol. 79. Providence, RI: AMS. ISBN 978-0-8218-4532-5. Farkas, Hershel M.; Kra, Irwin (1980). Riemann Surfaces. New York: Springer-Verlag. ch. 6. ISBN 978-0-387-90465-8.. (for treatment of the Riemann theta) Hardy, G. H.; Wright, E. M. (1959). An Introduction to the Theory of Numbers (4th ed.). Oxford: Clarendon Press. Mumford, David (1983). Tata Lectures on Theta I. Boston: Birkhauser. ISBN 978-3-7643-3109-2. Pierpont, James (1959). Functions of a Complex Variable. New York: Dover Publications. Rauch, Harry E.; Farkas, Hershel M. (1974). Theta Functions with Applications to Riemann Surfaces. Baltimore: Williams & Wilkins. ISBN 978-0-683-07196-2. Reinhardt, William P.; Walker, Peter L. (2010), "Theta Functions", in Olver, Frank W. J.; Lozier, Daniel M.; Boisvert, Ronald F.; Clark, Charles W. (eds.), NIST Handbook of Mathematical Functions, Cambridge University Press, ISBN 978-0-521-19225-5, MR 2723248 Whittaker, E. T.; Watson, G. N. (1927). A Course in Modern Analysis (4th ed.). Cambridge: Cambridge University Press. ch. 21. (history of Jacobi's θ functions) פונקציית תטא, באתר MathWorld (באנגלית)
קרטזויארקטוס

קרטזויארקטוס (שם מדעי: Kretzoiarctos) הוא סוג נכחד של טורף מתת-משפחת האיילורופודים שבמשפחת הדוביים, אשר חי במהלך המיוקן של אירופה. הוא היה מעט קטן יותר מהפנדה הענקית המודרנית. המאובנים של והתגלו בספרד ותוארו בשנת 2012. הסוג הכיל מין יחיד - קרטזויארקטוס ביאטריקס (Kretzoiarctos beatrix). דוב זה הגיע לאורך 1.3 מטר, לגובה 50 עד 70 סנטימטרים ולמשקל 60 קילוגרם. הוא היה כנראה קרוב לפנדה הענקית בשל מבנה דומה של הלסתות והשיניים שהותאמו לאכילת חזרן. ייתכן שגם דמה מעט לפנדה, והיה אולי הראשון במיני הדובים שניזונו באופן דומה לה. היו לו מבנה של שיני מלתעות חזקות יחסית שפנו קדימה ושיניים טוחנות רחבות אך נמוכות יחסית, מבנה שקרוב יותר לשיני פרסתנים מאשר לטורפים. טוחנות אלה גם צמחו באופן קבוע מבסיסם, כנראה עקב השחיקה הגבוהה יותר שלהם. דוב קדום זה התקיים בספרד ומערב אירופה של המיוקן ולבסוף נכחד עם שינויי אקלים גדולים יחסית, אולי כתוצאה מהאירוע המסיני שגרם לירידה רבה בגובה פני הים התיכון, מה שגרם להתייבשות צמחייה רבה שהתבססה על משקעים לחים. מדיה וקבצים בנושא קרטזויארקטוס בוויקישיתוף קרטזויארקטוס, באתר האנציקלופדיה של החיים (באנגלית) קרטזויארקטוס, באתר GBIF (באנגלית)
פרקרוקוטה

פרקרוקוטה (שם מדעי: Percrocuta; מילולית: "צבוע קשוח", בהתייחס לצבוע המנומר ששמו המדעי הוא: Crocuta crocuta) הוא סוג של יונק טורף נכחד בן למשפחת הפרקרוקוטיים, לצד הדינוקרוקוטה. סוג זה חי מאמצע עד סוף המיוקן באירופה, אסיה ואפריקה. ממצאיו של הטורף דמו למאובני צבועים קדומים שונים, ובעבר הוא נחשב לסוג של צבוע. כמה מהמינים הועברו מסוגי צבועים קדומים כמו Belbus או Allohyaena וכן מקרובו הדינוקרוקוטה. הסוג הוגדר ב-1938. יונק דמוי-צבוע שהגיע לאורך 1.5 מטר והיה קטן מעט מאריה אך גדול בהרבה מצבוע מנומר בוגר. הוא היה בעל גולגולת קצרה ושרירית עם לסתות בעלות עוצמת נשיכה חזקה מאוד. בדומה לצבועים האמיתיים הוא היה בעל רגליים אחוריות יותר גבוהות מהקדמיות כך שהוא נע עם גב מעט כפוף, אך עדיין היה יכול לרוץ במהירות. ממצאי הפרקרוקוטה מהמין Percrocuta abessalomi התגלו בגאורגיה כשנמצאו רק גולגולת חלקית, שרידי לסתות ושיניים רחבות. מינים נוספים התגלו לאורך אירואסיה ממזרח אירופה, ליוגוסלביה, טורקיה והבלקן. טורף גדול זה היה גדול מכדי לרדוף אחרי טרף איטי ובמקום זה התבסס על מארבים או שהיה אוכל נבלות שאולי בזז טרף לטורפים קטנים יותר כמו חתוליים וכלביים קדומים. מדיה וקבצים בנושא פרקרוקוטה בוויקישיתוף פרקרוקוטה, באתר האנציקלופדיה של החיים (באנגלית) פרקרוקוטה, באתר GBIF (באנגלית)
מצר האדמירליות

מצר האדמירליות (באנגלית: Admiralty Sound הוא מצר ים המשתרע בכיוון צפון-מזרח-דרום מערב ומפריד בין האיים סימור וסנואו היל לאי ג'יימס רוס, סמוך לקצה הצפוני-מזרחי של חצי האי האנטארקטי. לחלקו הרחב, הצפון-מזרחי, של המצר ניתן השם לשון ים האדמירליות על ידי המשלחת הבריטית בראשות ג'יימס קלארק רוס, שגילתה אותו ב-6 בינואר 1843. תוואי הנוף הוגדר כמצר ולא כמפרץ בשנת 1902 על ידי המשלחת השוודית לאנטארקטיקה בראשות אוטו נורדנשלד. ערך זה הוא קצרמר בנושא גאוגרפיה של אנטארקטיקה ובנושא גופי מים. אתם מוזמנים לתרום לוויקיפדיה ולהרחיב אותו.